PTT รวบ 2 บ.ถ่านหินในอินโดนีเซีย มูลค่ากว่า 363 ลบ. หวังรักษาปริมาณสำรอง-คุณภาพถ่านหิน
PTT รวบ 2 บ.ถ่านหินในอินโดนีเซีย มูลค่ากว่า 363 ลบ. หวังรักษาปริมาณสำรอง-คุณภาพถ่านหิน
PTT รวบ 2 บ.ถ่านหินในอินโดนีเซีย มูลค่ากว่า 363 ลบ. หวังรักษาปริมาณสำรอง-คุณภาพถ่านหิน
20 ส.ค. 2562

บริษัท ปตท. จำกัด (มหาชน) หรือ PTT แจ้งว่าบริษัท Sakari Resources Limited (SAR) ซึ่งถือหุ้นโดยบริษัท ปตท. โกลบอล แมนเนจเม้นท์ (PTTGM) ในสัดส่วน 95.82% (บริษัทย่อยซึ่งปตท. ถือหุ้น 100%) เข้าลงทุนผ่านบริษัทย่อยของ SAR โดยการซื้อหุ้นสามัญ 100% ใน PT Sentika Mitra Persada (SMP) ทุนจดทะเบียน 57,804,000,000 รูเปียห์อินโดนีเซีย และ PT Multiara Kapuas (MK) ทุนจดทะเบียน 21,883,000,000 รูเปียห์อินโดนีเซีย ซึ่งทั้งสองบริษัทเป็นผู้ถือใบอนุญาตประกอบธุรกิจถ่านหินในประเทศอินโดนีเซีย มูลค่าการลงทุนรวมทั้งสิ้นประมาณ 11.7 ล้านเหรียญสหรัฐฯ
โดยมีวัตถุประสงค์เพื่อรักษาปริมาณสำรอง (Reserves) ถ่านหินให้กับกลุ่ม SAR เนื่องจากปริมาณสำรองถ่านหินในแหล่งที่มีในปัจจุบันปรับลดลง รวมถึงสามารถเพิ่มศักยภาพในการปรับคุณภาพของถ่านหินจากเหมืองที่ผลิตในปัจจุบันเพื่อให้ตอบสนองและตรงตามความต้องการของลูกค้าของกลุ่ม SAR